Gyula megpattant – Tatabányát körbevették a rendőrök | 24.hu
Gyula megpattant – Tatabányát körbevették a rendőrök
2015. 11. 01. 17:42
Barátnője mellől az ágyból vitték el a tököli szökevényt
A Tatabányai Rendőrkapitányság fogolyszökés miatt keresi Juhász Gyulát. Lopás bűntett és más bűncselekmények elkövetése miatt került házi őrizetbe. Fogva tartását tatabányai otthonában a Veszprémi Törvényszék rendelte el.
A 46 éves tatabányai férfi vasárnap délután megszökött otthonából és azóta ismeretlen helyen tartózkodik. A rendőrök a városból kivezető utakon ellenőrző-átengedő pontokat állítottak fel. Mindenkit igazoltatnak és valamennyi gépjármű utas-, és csomagterét átvizsgálják a járőrök.
A Tatabányai Rendőrkapitányság kéri, aki a tartózkodási helyéről érdemi információval rendelkezik, névtelensége megőrzése mellett tegyen bejelentést az ingyenesen hívható 06-80-555-111 „Telefontanú” zöld számán (h-cs: 8-16, p: 8-13), vagy a 107, 112 központi segélyhívó számok valamelyikén. Bejelentés tehető továbbá a 34/517-777-es telefonszámon.
FRISS: Józsefet is keresik
Ugyan a rendőrség nem árult el részleteket, de legújabb tájékoztatásuk szerint Juhász Gyula nem egyedül szökik. Van egy társa is, Farkas József. Őt is keresik. Ha tudnak róluk valamit, a fentieknek megfelelően értesítsék a hatóságokat!
Csak egy szám hiányzott 48 embernél, na de ilyen számok mellett